text: Sarah Mahfoud móti argentinskari legendu
text: #000001
text: Dysturin móti Marcela Acuña kann geva møguleika til aftur at boksa ummeistaraheiti.
text: #000002
text: 7. oktober skal dansk-føroyski boksarin Sarah Mahfoud aftur í ringin, og mótstøðukvinnan hesaferð er royndi argentinski boksarin Marcela Eliana Acuña. Vinnur Sarah henda dystin, so skuldu góðir møguleikar verið til aftur at fáa sleppa at boksa um okkurt meistaraheiti.
text: #000003
text: Acuña verður lýst sum ein legenda innan kvinnuboksing, og tað eru tveir fyrrverandi heimsmeistarar, sum 7. oktober hittast um Silver Championship í fjøðurvekt hjá WBC-boksisamgonguni í Royal Arena á Amager.
text: #000004
text: Marcela Acuña er 46 ára gomul, og hevur boksað professionelt síðan 1999. Í løtuni er hon styrkismett sum triðsterkast í heiminum hjá bæði WBC og WBO í bantamvekt og nummar 7 hjá WBA í fjøðurvekt. Hon hevur 53 sigrar, tveir ósigrar og níggju javndømdar dystir í skjáttuni. 20 av teimum 53 sigrunum eru avgjørdir áðrenn tíð.
text: #000005
text: 33 ára gamla Sarah Mafoud hevur boksað 14 dystir sum professionell, harav hon hevur vunnið 13. Tríggir av dystunum hava verið HM-dystir.
text: #000006
text: Sarah liggur nummar eitt á styrkilistanum hjá IBF, nr. 2 hjá WBO, nr. 3 hjá WBC og nummar 8 hjá WBA. Amanda Serrano, sum Sarah tapti ímóti í september í fjør, situr á øllum HM-heitunum í løtuni.
text: #000007
text: Brandur skoraði sítt fyrsta mál fyri Fredrikstad
text: #000015